
AVIZ
asupra proiectului de Lege pentru respingerea Ordonanţei de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice, trimis cu adresa nr. PL.x 656 din 4 noiembrie 2008 şi înregistrat sub nr. 31/1037 din 7.11.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a adoptat proiectul de lege în şedinţa din 13 octombrie 2008.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 27 ianuarie 2009.
Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ asupra proiectului ordonanţei de urgenţă, cu nr. 1003 din 28.08..2008.
  

În urma dezbaterilor, membrii Comisiei au hotărât, în unanimitate, avizarea favorabilă a proiectului de lege, cu amendamentele admise cuprinse în anexă.


În raport de obiectul şi conţinutul său, proiectul de lege face parte din categoria legilor ordinare.

Anexă

	Nr. crt.
	Text adoptat de Senat
	Amendamente admise
	Motivare

	1.
	Lege pentru respingerea Ordonanţei de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice.
	Lege pentru aprobarea Ordonanţei de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice.
	Legea a devenit lege de respingere întrucât nu a întrunit numărul de voturi necesar adoptării.

	2.
	Articol unic.- Se respinge Ordonanţa de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice, publicată în Monitorul Oficial al României, Partea I, nr. 630 din 29 august 2008.
	Articol unic.- Se aprobă Ordonanţa de urgenţă a Guvernului nr. 99/2008 privind reglementarea unor măsuri financiare în domeniul programării cheltuielilor publice, publicată în Monitorul Oficial al României, Partea I, nr. 630 din 29 august 2008.
	Adoptarea legii este necesară întrucât sunt achitate drepturi de personal restante pentru luna septembrie 2008.

